21/09/2012 | Administración LocalMunicipal
Negreira
Anuncio de depuración de dereitos pechados

O Concello de Negreira está a tramitar un expediente de depuración de saldos de dereitos recoñecidos de exercicios pechados. A estes efectos, con data 7 de setembro de 2012 informouse positivamente o informe-proposta elaborado pola Intervención municipal, que inclúe os cadros das obrigas que se pretende declarar prescritas. Publícase a continuación a lista dos citados dereitos recoñecidos procedentes de exercicios pechados, co fin de que, durante o prazo de 30 días hábiles, se presenten, no seu caso, as oportunas reclamacións. Negreira, a 14 de setembro de 2012. José Blanco Pazos Alcalde-presidente LISTA DE DEREITOS RECOÑECIDOS DE EXERCICIOS PECHADOS A DEPURAR 5.–FUNDAMENTOS DA ANULACIÓN. Da análise dos dereitos pendentes de cobro se extrae o seguinte: a) Todos os dereitos pendentes de cobro que se inclúen neste informe teñen unha antigüidade maior a catro anos, polo que se entenden prescritos. b) Adicionalmente, comprobouse que unha parte significativa de estas anotacións contables corresponden a erros, duplicidades, ingresos que se produciron por un importe menor deixando un remanente que non é posible cobrar, etc. En calquera caso, dadas estas circunstancias, sería imposible cobralos. c) Non se fixo unha análise de todos e cada un dos dereitos, en razón da dificultade que esta tarefa tería para o noso departamento de contabilidade, polo volume e a antigüidade dos dereitos. d) En calquera caso, e dado o prazo transcorrido sen que estes dereitos se cobrasen, e tendo xa a cualificación de “incobrables” segundo as normas que sobre os mesmos establecen as nosas bases de execución do orzamento, se considera que se deben anular, por prescrición, a totalidade dos dereitos incluídos neste informe. e) Por último, sinalar que non existen dereitos pendentes de cobro de exercicios pechados con posterioridade ó exercicio 2006, como consecuencia dos cambios que se realizaron no noso procedemento de contabilización. Negreira, a 27 de agosto de 2012. Jaime Vinicio Karla Cristina Vituri Ricote PROPOSTA DA ALCALDÍA Visto o expediente tramitado para modificar, anular ou cancelar os saldos iniciais de orzamentos pechados de ingresos por omisións ou erros contables ou por prescrición, insolvencias e outras causas, co obxecto de que os libros e documentos contables e as magnitudes económico-financeiras que de eles se extraen, sexan fiel reflexo da realidade. Visto o informe-proposta emitido pola Intervención Municipal de data 27 de agosto de 2012, no que se poñen de manifesto tanto os dereitos prescritos como varios erros e omisións contables, detectados nos orzamentos pechados de ingresos. Considerando o indicado no citado informe acerca do procedemento adecuado para a tramitación do expediente, que constaría das seguintes fases: 1.–Informe-proposta elaborado pola Intervención municipal.2.–Dictame da Comisión de Contas e Facenda.3.–Exposición pública no BOP, por prazo de 30 días hábiles, co fin de permitir a presentación, no seu caso, das oportunas reclamacións.4.–Aprobación definitiva polo alcalde-presidente, na que se resolverán, de presentarse, as reclamacións dos interesados. Á vista de todo o indicado, esta alcaldía propón á Comisión de Contas e Facenda que adopte o seguinte acordo: Único. –Dictame favorable sobre o expediente de depuración de orzamentos pechados de ingresos, segundo as táboas seguintes: